5 tot 9 November 2007
Klik hier om die mapungubwe fotos te sien
Vroegdag, nog voor die Albertonse mossies ons kom wakker hoes, was ons all oppad Mapungubwe toe. Glimlaggend sien ons hoe die Pretorianers kruip op die Ben Schoeman om te gaan werk in Johannesburg. Daar is definitief voordele aan om op kierieverlof te wees!
Die plan was om die amper 500 kilometer Mapungubwe toe af te draf en so vroeg moontlik die tent opgeslaan te he. Dit was vroeg November en al lekker warm in die Noorde.
Waar ons oorspronklik vir vier dae in die Mazhou kampeerterrein bespreek het, het ons dit nou verander na twee dae by die Limpopo kamp en twee dae in die Leokwe hoofkamp in een van hulle chalets. Mapungubwe is in twee gedeel deur privaatgrond en bestaan uit ‘n Oostelike deel en Westelike deel. Limpopo kamp is in die Westelike deel en Leokwe in die Oostelike deel, dit gee nou vir ons twee dae in elke deel van die park. Paaie in die Park is redelik en daar is ook 4X4 roetes op die kaart aangedui. Die Maloutswa Voël Skuiling is 3 kilometer van die kamp af en voëlkykers kan ‘n paar uur daar deurbring en ‘n hele paar voëlspesies besigtig of afneem. Paaie is meestal twee-spoor in die deel van die kamp maar heel rybaar en kronkel tussen bome en bosse en gee jou ‘n regte weg-van-alles gevoel.
Ons klim toe die 149 trappies na bo waar ons gids die geskiedenis van die koppie an ons weergee. Bo op die koppie is nog heelwat tekens dat mense daar woonagtig was, ronde gate in klippes waar graan gemaal was, ‘n gat waar water of graan geberg was en ook ‘n ou bordspel. Weer by die kamp aangekom begin dit weer reën en ons besluit om die pad te vat huistoe.